**Bendrieji reikalavimai skaitiklių pirkimui:**

Perkami skaitikliai atitinkantys žaliųjų pirkimų reikalavimus t. y. „ Aplinkos apsaugos kriterijų taikymo, vykdant žaliuosius pirkimus, tvarkos aprašo“ reikalavimus.

Skaitikliai naudojami komercinei apskaitai, todėl jie privalo:

- atitikti technines perkamų skaitiklių specifikacijas bei „matavimo priemonių techninį reglamentą“ (toliau Reglamentą)

- turėti atitikties įvertinimą (tipo tvirtinimo pažymėjimą) atliktą įteisintais būdais parinkta procedūra;

- neviršyti Reglamente nurodytų srautų ribose apibrėžtų didžiausių leidžiamų paklaidos verčių;

- turėti patogią ir aiškią rodmenų nuskaitymo skalę;

- turėti Reglamente numatytą matavimo priemonės ženklinimą;

- būti apsaugoti nuo aplinkos poveikio (drėgmės, dulkių ir kt.), tiekėjo ir vartotojo įtakos jo rodmenims, magnetinio lauko poveikio;

- turėti patikros tarnybų ir vandens tiekėjo numatytas plombavimo vietas;

Perkami impulsiniai šalto vandens skaitikliai privalo būti sukomplektuoti su jiems pritaikytais ir sumontuotais impulsų nuskaitymo davikliais.

Perkamų vandens skaitiklių sutarties vykdymo laikas 12 mėnesių nuo sutarties sudarymo dienos.

Skaitikliai privalo turėti einamųjų metų (sutarties įsipareigojimus vykdant 2026 metais – 2026 m.) **pirminės patikros žymas** (sertifikatus).

Siūlomos prekės negali būti naudotos ar naudotos ir atnaujintos.

Pateikti:

-detalią siūlomo skaitiklio techninę dokumentaciją (**pasą**, specifikaciją ar kitą dokumentaciją apibūdinančią vandens skaitiklį, **garantiją**) **lietuvių kalba**. Skaitiklio pasas (techniniai duomenys, garantiniai įsipareigojimai) pateikiami kiekvienam skaitikliui atskirai nurodant skaitiklio numerį arba skaitiklių partijai pridedant skaitiklių, kuriems galioja ši dokumentacija sąrašą.

-siūlomo vandens skaitiklio atitikties įvertinimo deklaraciją.

-garantiją **visam pirminės patikros galiojimo laikui** (iki sekančios patikros nustatytos LR Ūkio ministro įsakyme Nr.4-523 ).

Skaitiklių pavyzdžiai:

-konkursui pateikiami techninėje specifikacijoje nurodyti skaitiklių pavyzdžiai.

-pavyzdžio pateikti konkursui nebūtina (**nurodžius pirkimo, pardavimo sutartis**), jeigu 2016 - 2025 metais pagal sutartis tokie skaitikliai buvo tiekiami UAB „Aukštaitijos vandenys“.

Skaitiklių pavyzdžiai pateikti konkursui gali būti išardomi, kad būtų galima susipažinti su konstrukcija ir įvertinti remonto galimybes. Konkursui, pilnai sukomplektuoti skaitiklių pavyzdžiai, pateikiami kartu su techninės dokumentacijos, antgalių, tarpinių ir kitų dalių su kuriomis jie bus tiekiami bendrovei pavyzdžiais. Pavyzdžius pateikti iki vokų atplėšimo datos. Pavyzdžiai priduodami ir grąžinami pagal laisvos formos priėmimo-perdavimo aktą. Pavyzdžių pristatymo vieta UAB „Aukštaitijos vandenys“, Velžio kelias 13, LT-36111 Panevėžys.

Konkursą laimėjusio tiekėjo pateikti skaitiklių pavyzdžiai, pirkėjo gali būti saugomi iki sutarties įvykdymo pabaigos ir grąžinami arba įskaitomi į paskutinį skaitiklių pateikiamą kiekį.